62 की उम्र में 16 की फुर्ती कायम, अनिल कपूर का ये  Video देख कहेंगे- 'क्या खाते हैं जनाब'  
अनिल कपूर का 62वां जन्मदिन
वीडियो देखकर आप कह बैठेंगे वाह
सोनम कपूर ने लिखा इमोशनल मैसेज
बॉलीवुड एक्टर अनिल कपूर (Anil Kapoor) आज अपना 62वां जन्मदिन मना रहे हैं. अनिल कपूर को आज भी देखने के बाद उन्हें भूलकर भी बूढ़ा नहीं कह सकेंगे. उन्होंने अपनी बॉडी और फिटनेस का इतना ख्याल रखते हैं, जिसकी आप उम्मीद नहीं लगा सकते. अनिल कपूर (Anil Kapoor) आज जिस तरह दिखते हैं, कुछ साल पहले भी बिल्कुल इसी तरह दिखते हैं. अनिल कपूर टीवी या रिएलिटी शो पर पहुंचने पर हर कोई उन्हें उनकी उम्र को लेकर वाहवाही करता है. भला करे भी क्यों ना... अनिल कपूर आज भी अपने आपको बेहद फिट रखते हैं, जिसका एक वीडियो सोशल मीडिया पर वायरल हो रहा है. अनिल कपूर गार्डेन में तेज रफ्तार में दौड़ लगा रहे हैं और साथ में फिटनेस ट्रेनिंग भी ले रहे हैं. उन्हें देखने के बाद आप भी कह बैठेंगे कि क्या खाते हैं जनाब...
 
A post shared by Viral Bhayani (@viralbhayani) on Dec 24, 2018 at 1:02am PST
अनिल कपूर (Anil Kapoor) के जन्मदिन के मौके पर बेटी सोनम कपूर (Sonam Kapoor) ने भी इमोशनल मैसेज दिया है. उन्होंने अपने ऑफिशियल इंस्टाग्राम अकाउंट के टाइमलाइन पर पापा की पुरानी फोटो शेयर करते हुए लिखा, ''बचपन में जब मैं अपने आसपास की दुनिया के बारे में जानने के लिए उत्सुक थी, बड़ी होने पर शरारती हुई या फिर जब मैं एक शादीशुदा महिला हो गई.. किसी भी परिस्थिति में आप हमेशा मेरे लिए खड़े रहे और मेरे हर फैसले का समर्थन करते रहे. आप मेरे सबसे प्यारे डैडी हैं, मैं आपको जन्मदिन की बहुत-बहुत शुभकामनाएं देती हूं और हमेशा की तरह अपनापन दिखाने के लिए धन्यवाद. मैं आपसे बेहद प्यार करती हूं.''
 
A post shared by SonamKAhuja (@sonamkapoor) on Dec 24, 2018 at 1:43am PST
बता दें, एक्टर अनिल कपूर (Anil Kapoor) ने सोमवार को अपनी अगली फिल्म ‘एक लड़की को देखा तो ऐसा लगा' (Ek Ladki Ko Dekha Toh Aisa Laga) का पहला लुक जारी किया. इस फिल्म में वह पहली बार अपनी बेटी और एक्ट्रेस सोनम के आहूजा के साथ फिल्म में काम कर रहे हैं. अनिल कपूर (Anil Kapoor) ने आज अपने 62वें जन्मदिन पर ट्विटर पर फिल्म का पोस्टर जारी किया. अनिल कपूर ने पोस्टर के साथ लिखा, ‘‘ 'एक लड़की को देखा तो ऐसा लगा' का फर्स्ट लुक जारी करते हुए काफी उत्साहित हूं. अपने जन्मदिन पर अपनी प्यारी बेटी सोनम कपूर के साथ यह यात्रा शुरू करके सम्मानित महसूस कर रहा हूं.''
 
A post shared by SonamKAhuja (@sonamkapoor) on Dec 23, 2018 at 11:18pm PST
अभिनेत्री सोनम के आहूजा ने इंस्टाग्राम पर अपने पिता को जन्मदिन की बधाई देते हुए फिल्म का पोस्टर पोस्ट किया. इस फिल्म में दोनों ही कलाकार फिल्मी पर्दे पर बाप-बेटी का किरदार अदा कर रहे हैं. इस फिल्म का ट्रेलर गुरुवार को जारी होगा.